cyanic-selkie/wikianc huggingface dataset:
Զրոյական բազայով բյուջետավորում
Զրոյական բազայով բյուջետավորում (zero-based budgeting, ZBB), բյուջեի պլանավորման մեթոդ, որի դեպքում ուշադրություն չեն դարձնում նախորդ ժամանակահատվածների բյուջեների իրական արժեքներին։ Այս պարագայում բյուջեների հիմք դառնում են վաճառքի կանխատեսումները, ծախսերի տեխնոլոգիական չափորոշիչները և տնտեսական հաշվարկները։ Ընդհանուր առմամբ՝ մեթոդը տալիս է ավելի ճշգրիտ արդյունք, քան ավանդական մոտեցումը։
Սահմանում
Անգլիացի պրոֆեսոր Քոլին Դրուրին սահմանել է զրոյական բազայով բյուջետավորումը որպես բյուջետավորման մեթոդ, որում պլանավորված ծախսերը որոշվում են զրոյից, այսինքն` յուրաքանչյուր ժամանակահատված (տարի) բյուջեն կազմվում է այնպես, կարծես ընթացիկ ծախսերի ծրագիրը հենց նոր է սկսվում ։
Ամերիկացի տնտեսագետ Ջե Շիմի կարծիքով՝ զրոյական բազայով բյուջետավորումը պլանավորման և բյուջետավորման գործիք է, որն օգտագործում է նախագծերի և գործառույթների «ծախս-եկամուտ վերլուծություն»՝ ձեռնարկությունում ռեսուրսների բաշխումը բարելավելու համար։ Ավանդական բյուջետավորումը կենտրոնանում է նախորդ տարիների աստիճանական համեմատությունների փոփոխությունների վրա՝ ենթադրելով, որ նախորդ տարվա գործունեությունը նշանակալի է և պետք է շարունակվի նույն միտումով։ Զրոյական բազայով բյուջետավորման եղանակով ծախսի և օգուտի գնահատումները կառուցվում են զրոյից` զրոյական մակարդակից և պետք է հիմնավորված լինեն։ Յուրաքանչյուր ղեկավար պետք է մանրամասն հիմնավորի իր բյուջետային հայտը՝ սկսած զրոյական հաշվեկշռից ։
Զրոյական բազայով բյուջետավորման փուլեր
Զրոյական բազայով բյուջետավորումը ներառում է հետևյալ երեք փուլերը.
Զրոյական բազայով բյուջետավորումն առավելագույնս հարմար է հայեցողական ծախսերի (մենեջերները որոշակի ազատություն ունեն որոշակի տեսակի գործունեության համար հատկացվող միջոցների ծախսման համար) և օժանդակ գործունեության տեսակների համար ։
Քննադատություն
Ըստ Ք. Դրուրիի՝ զրոյական բազայով բյուջետավորման թերություններին կարելի է ավելացնել.
Ծանոթագրություններ
Կատեգորիա:Բյուջե
Միգրացիոն իրավունք
Միգրացիոն իրավունքը իրավունքի ճյուղ է, որը կարգավորում է մարդկանց տեղաշարժին առնչվող հարցերը՝ նրանց բնակության վայրի կամ գտնվելու վայրի փոփոխությունը։ Միգրացիոն իրավունքը ներառում է ներգաղթը, արտագաղթը, ներքին միգրացիան և ժամանակավոր երկրից դուրս գալը (զբոսաշրջություն, գործուղումներ և այլ ուղևորություններ)։
Օտարերկրյա քաղաքացիներին վերաբերող միգրացիոն իրավունքը սովորաբար որոշվում է իր մշտական բնակության պետության ազգային օրենսդրությամբ ու կարող է խիստ տարբերվել տարբեր երկրներում և տարբեր ժամանակաշրջաններում՝ կախված տվյալ երկրի քաղաքական ռեժիմից և սոցիալ-տնտեսական հնարավորություններից և նոր ներգաղթյալներին ընդունելու պետության և հասարակության կարիքներից։
Միևնույն ժամանակ գոյություն ունեն նաև միջազգային իրավունքի նորմեր, որոնք կարգավորում են միգրացիոն ոլորտի տարբեր հարցեր։ 1948 թվականին ՄԱԿ-ի Գլխավոր ասամբլեայի կողմից ընդունված Մարդու իրավունքների համընդհանուր հռչակագիրը սահմանում է, որ յուրաքանչյուր ոք իրավունք ունի լքելու ցանկացած երկիր, ներառյալ իր սեփականը, և վերադառնալու իր երկիրը ։ Որոշ երկրներում կարող են լինել բավականին խիստ օրենքներ, որոնք սահմանափակում են ինչպես մուտքի իրավունքը, այնպես էլ երկրում գտնվելու ժամանակաշրջանը, ինչպես նաև ներգաղթյալների՝ հասարակության և պետության կյանքին մասնակցելու իրավունքը։ Երկրների մեծամասնությունն ունեն բնականեցումը կարգավորող օրենքներ․ գործընթաց, որով ներգաղթողները դառնում են երկրի քաղաքացի։
Միջազգային միգրացիոն իրավունք
Միջազգային միգրացիոն իրավունքը միջազգային մասնավոր իրավունքի ճյուղերից է։
Քաղաքացիական և քաղաքական իրավունքների միջազգային դաշնագրի 12–րդ հոդվածը սահմանում է, որ որևէ պետության տարածքում օրինականորեն գտնվող յուրաքանչյուր ոք այդ տարածքի սահմաններում ունի ազատ երթևեկության իրավունք և բնակության վայրի ընտրության ազատություն։ Ինչպես նաև յուրաքանչյուր մարդ իրավունք ունի լքել ցանկացած երկիր, ներառյալ իր սեփականը։ Վերը նշված իրավունքները չեն կարող դառնալ որևէ սահմանափակման օբյեկտ, բացի այն սահմանափակումներից, որոնք նախատեսված են օրենքով, անհրաժեշտ են պետական անվտանգության, հասարակական կարգի, բնակչության առողջության կամ բարոյականության կամ էլ ուրիշների և սույն դաշնագրով ճանաչվող այլ իրավունքների հետ համատեղելի իրավունքների ու ազատությունների պահպանման համար։ Ինչպես նաև ոչ ոք չի կարող քմահաճ ձևով զրկվել իր սեփական երկիրը մուտք գործելու իրավունքից ։
Զարգացման պատմություն
Երկար ժամանակ Ռուսաստանի բնակիչների միգրացիան աննշան էր, իսկ միգրացիոն օրենսդրությունը զարգացած չէր և առկա էին կտրուկ սահմանափակումներ կապված տեղաշարժի ազատության հետ՝ ինչպես երկրի ներսում, այնպես էլ նրա սահմաններից դուրս։ Ստրկատիրական ժամանակաշրջանում գյուղերում բնակվողների մեծամասնությունն ընդհանուր առմամբ զրկված է եղել տեղաշարժման ազատությունից, ազատ մարդկանց համար նույնպես առկա էին շատ սահմանափակումներ։ Միայն առաջին գիլդիայի առևտրականներին էր թույլատրվում ապրել ամեն տեղ։ Այդ ժամանակ արտագաղթումը «փախուստ» էր կյանքի դժվարին պայմաններից, այն ուներ հարկադրված և չկանոնակարգված բնույթ։
Միգրացիոն օրենսդրության մշակման նոր փուլ սկսվեց Ռուսաստանի Դաշնության գործող Սահմանադրության, ինչպես նաև «Փախստականների մասին» և «Ներքին տեղահանված անձանց մասին» օրենքների ընդունմամբ։ Նաև 1992-1993 թվականներին Ռուսաստանը միացավ ՄԱԿ-ի 1951 թվականի Կոնվենցիային, որը վերաբերում է փախստականների կարգավիճակին և 1967 թվականի Արձանագրությանը, որը վերաբերում է փախստականների կարգավիճակին, Մարդու իրավունքների համընդհանուր հռչակագրին, Քաղաքացիական և քաղաքական իրավունքների մասին միջազգային դաշնագրին, Ռասայական խտրականության բոլոր ձևերի վերացման միջազգային կոնվենցիային, Մարդու իրավունքների և հիմնարար ազատությունների մասին եվրոպական կոնվենցիային և միջազգային այլ նորմերի, որոնք, ի թիվս այլոց, սահմանում են միգրացիոն իրավունքներն ու ազատությունները ։
Ամերիկայի Միացյալ Նահանգների ներգաղթային օրենսդրություն
Ներգաղթային իրավունքը Ամերիկայի Միացյալ Նահանգներում զարգացել է անհավասար։ Նույնիսկ գաղութային ժամանակաշրջանում, առանձին գաղութներ կարող էին ստեղծել իրենց միգրացիոն օրենքները ։ Օտարերկրացիների բնակեցման հարցը կարգավորելու առաջին փորձը եղել է «1790 թվականի բնականացման մասին օրենքը»։ Այնուամենայնիվ, մի քանի տարի անց ընդունվեց «Չինացիների մուտքի բացառման մասին օրենքը» (Chinese Exclusion Act )՝ Չինաստանից աճող ներգաղթը զսպելու համար։
«1924 թվականի ներգաղթի մասին օրենքը» (Immigration Act of 1924 ) սահմանեց քվոտաներ ներգաղթյալների մուտքի համար՝ ըստ ազգության/ծագման երկրի։ «Ներգաղթի և ազգության մասին 1952 թվականի օրենքը» (Immigration and Nationality Act of 1952 ) հանգեցրեց ԱՄՆ քաղաքացիության ու ներգաղթի հարցերով ծառայության (Immigration and Naturalization Service) ստեղծմանը։
Միգրացիոն հարցերով Միացյալ Նահանգները ղեկավարվում է դաշնային կառավարության հինգ հիմնական բաժիններով՝ Հայրենիքի անվտանգության վարչություն, Արդարադատության դեպարտամենտ, Պետդեպարտամենտ, Աշխատանքի դեպարտամենտ և Առողջապահության և մարդկային ծառայությունների դեպարտամենտ ( Department of Health and Human Services):
Հատուկ դեր է խաղում Հայրենիքի անվտանգության վարչությունը, որը 2003 թվականին փոխարինվեց ներգաղթի և բնակեցման ծառայության։ Այն ապահովում է ներգաղթի օրենքների պահպանություն և արտոնությունների և իրավունքների տրամադրումը օտարերկրացիներին։ Հայրենիքի անվտանգության վարչությունը իր հերթին բաժանվում է երեք բաժանմունքների՝ Քաղաքացիության և ներգաղթի ծառայություն (Citizenship and Immigration Services), Ներգաղթի և մաքսային ոստիկանության ծառայություն, Մաքսային-ահմանային ծառայություն (Customs and Border Protection):
Ամեն տարի Դաշնային կառավարությունը անցկացնում է «Դիվերսիֆիկացման վիճակախաղ»։ Վիճակախաղը այլ երկրների քաղաքացիներին հնարավորություն է տալիս օրինական մուտք գործել Միացյալ Նահանգներ։ Դրան կարող են մասնակցել քաղաքացիներ միայն այն պետություններից, որոնք ունեն Միացյալ Նահանգների ներգաղթի ցածր մակարդակ ։
Ներկայումս Միացյալ Նահանգներում կա երկու տեսակի մուտքի վիզա. մշտական ​​բնակության համար ԱՄՆ տեղափոխվելու ցանկություն ունեցող անձանց համար նախատեսված է «Ներգաղթային վիզա» (Immigrant Visa), իսկ նրանք, ովքեր գալիս են որոշաակի ժամանակով (զբոսաշրջություն, գործուղումներ) տրվում է «Ոչ ներգաղթային վիզա» (Non Immigrant Visa): «Per country-caps» վիզաներ այլևս չեն տրվում։
Ներգաղթային օրենսդրությունը գնալով լուրջ խնդիր է դառնում ԱՄՆ քաղաքականության մեջ, հատկապես սեպտեմբերի 11-ի իրադարձություններից հետո։
Մեծ Բրիտանիայի ներգաղթային օրենսդրություն
Մինչև 1983 թվականը Մեծ Բրիտանիայում ծնված յուրաքանչյուր ոք իրավունք ուներ ձեռք բերել բրիտանական քաղաքացիություն։ 1983 թվականից հետո պահանջվում էր, որպեսզի երեխայի ծնողներից առնվազն մեկը լիներ Մեծ Բրիտանիայի մշտական բնակվիչ, որպեսզի երեխան քաղաքացիություն ստանար, ինչպես նաև, եթե ծնողներից գոնե մեկը Մեծ Բրիտանիայի քաղաքացի էր, ով իր քաղաքացիությունը չէր ստացել ըստ իր ծագման։ Բրիտանական պետական պատկանելիության մնացած բոլոր դասակարգերին չեն տալիս իրավունք Միացյան Թագավորությունում մշտական բնակության համար։ Բարեկամ երկրների որոշ քաղաքացիներ Մեծ Բրիտանիայում մշտական բնակության իրավունք, և իրավունքների մեծ մասը հավասարեցված են Մեծ Բրիտանիայի քաղաքացիների իրավունքների հետ։ Մշտական ​​բնակչի կարգավիճակը (Indefinite Leave to Remain) տալիս էր անսահմանափակ բնակության թույլտվություն։
Հայաստանի Հանրապետության միգրացիոն օրենսդրություն
Հայաստանում միգրացիոն ոլորտը կարգավորովում է մի շարք օրենսդրական ակտերով և կառավարության որոշումներով։
2006 թվականին ընդունվեց «Օտարերկրացիների մասին» ՀՀ օրենքը, որը կարգավորում է օտարերկրացիների՝ Հայաստանի Հանրապետություն մուտք գործելու, Հայաստանի Հանրապետության տարածքում գտնվելու և բնակվելու, Հայաստանի Հանրապետության տարածքով տարանցիկ երթևեկելու, Հայաստանի Հանրապետությունից ելքի, ինչպես նաև օտարերկրացիների հետ կապված այլ հարաբերություններ ։
2007 թվականին ընդունվեց «Հայաստանի Հանրապետության քաղաքացիություն ստանալու, ինչպես նաև Հայաստանի Հանրապետության քաղաքացիությունը դադարեցնելու համար անհրաժեշտ փաստաթղթերի ցանկը և դրանք ներկայացնելու կարգը սահմանելու մասին» ՀՀ Կառավարության որոշումը, որում սահմանված են ՀՀ քաղաքացիություն ստանալու և ՀՀ քաղաքացիությունը դադարեցնելու ընթացակարգերը։
Հայաստանի Հանրապետությունը անդամակցում է նաև միջազգային կարևորագույն փաստաթղթերին, որոնք սահմանում են միգրացիոն ոլորտի խնդիրների կարգավորմանն անհրաժեշտ դրույթներ․ «Մարդու իրավունքների համընդհանուր հռչակագիրը»՝ ընդունված ՄԱԿ-ի Գլխավոր ասամբլեայի կողմից 1948 թվականին, «Փախստականների կարգավիճակի մասին Կոնվենցիան»՝ ընդունված ՄԱԿ-ի Գլխավոր ասամբլեայի կողմից 1951 թվականին, «Քաղաքացիական և քաղաքական իրավունքների միջազգային դաշնագիրը»՝ ընդունված ՄԱԿ-ի Գլխավոր ասամբլեայի կողմից 1966 թվականին։
Արտաքին հղումներ
Կատեգորիա:Իրավունք Կատեգորիա:Բնակչության գաղթ
Ալ Քասիմ
Ալ Քասիմ (արաբ. منطقة القصيم), վարչական շրջան Սաուդյան Արաբիայի կենտրոնում ։
Աշխարհագրությունը
Հյուսիս-արևմուտքից այն սահմանակից է Հեյիլի, հարավ-արևելքում՝ Առ Ռիյադ, հարավ-արևմուտքում ՝ Մեդինա վարչական շրջանների հետ։
Ալ-Քասիմի տարածքը գրեթե ամբողջությամբ զբաղեցված է անապատով։ Չնայած իր չոր անապատային կլիմային՝ Ալ Քասիմը զարգացած գյուղատնտեսական շրջան է և աշխարհի ամենամեծ փյունիկ արտադրողներից մեկը։
Պատմությունը
16-րդ դարի վերջին Բանու Թամիմ ցեղը գավառի մեջ ստեղծեց էմիրություն, որի կենտրոնը Բուրայդայում է։ Առաջին էմիրը Շեյխ Ռաշիդ ադ-Դուրայբին էր, որը հիմնել է Աբու Ուլայանի դինաստիան և Բուրայդա բնակավայրի տեղում կառուցել ամրացված քաղաք։ 1817 թվականին այստեղ մեկ այլ կայսրություն ծագեց, որի կենտրոնը Ունեյզա քաղաքում էր և ղեկավարվում էր Ալ Սուլիմի դինաստիայի կողմից։ 1907 թվականին Բուրայդայի էմիրությունը ներառվեց Սաուդիտների նահանգում, իսկ 1914 թվականին նրանց իշխանությանը ճանաչվեց Ունայզայի էմիրը։ 1908 թվականին ստեղծվեց Ալ-Քասիմ նահանգը և նշանակվեց առաջին նահանգապետը՝ Ալ-Սաուդ դինաստիայի կողային մասնաճյուղի իշխանը Աբդուլահ իբն Ջիլյուվին։
Կառավարումը
Ներկայումս վարչական շրջանի (նախկինում նահանգ) ղեկավարը էմիր կոչում ունեցող նահանգապետն է, որին թագավորը նշանակել է Ալ Սաուդ դինաստիայի իշխաններից։
Վարչական բաժանում
Վարչական շրջանը բաժանված է 11 նահանգների (փակագծերում բնակչությունը 2010 թվականի դրությամբ).
Ծանոթագրություններ
Կատեգորիա:Սաուդյան Արաբիա
Ռումինիայի օրհներգ
Կատարում
Ռումինիայի պետական հիմնը բաղկացած է 11 տունից, որոնցից չորսը պետք է կատարվեն հանդիսավոր դեպքերում (առանձնացված են թավատառ) ։ Առաջին անգամ կատարվել է 1848 թվականի հունիսի 29-ին Ռիմնիկու-Վուլչայում։ «Արթնացե'ք ռումինացիներ» անվանումն ունի ինչպես սոցիալական, այնպես էլ ազգային բնույթ՝
Հիմնը ներառում է այլ հիմներում գոյություն ունեցող, Մարաֆոնում և Սալամինում հույների հետ կռված «Պայոնից» մինչև ֆրանսիական հեղափոխության «Մարսելյեզ» վեհացված «հիմա կամ երբեք»-ը։
Տեքստը բնօրինակ լեզվով
Deșteaptă-te, române, din somnul cel de moarte, În care te-adânciră barbarii de tirani Acum ori niciodată croiește-ți altă soarte, La care să se-nchine și cruzii tăi dușmani.
Acum ori niciodată să dăm dovezi în lume Că-n aste mâni mai curge un sânge de roman, Și că-n a noastre piepturi păstrăm cu fală-un nume Triumfător în lupte, un nume de Traian.
Înalță-ți lata frunte și caută-n giur de tine, Cum stau ca brazi în munte voinici sute de mii; Un glas el mai așteaptă și sar ca lupi în stâne, Bătrâni, bărbați, juni, tineri, din munți și din câmpii.
Priviți, mărețe umbre, Mihai, Ștefan, Corvine, Româna națiune, ai voștri strănepoți, Cu brațele armate, cu focul vostru-n vine, «Viața-n libertate ori moarte» strigă toți.
Pre voi vă nimiciră a pizmei răutate Și oarba neunire la Milcov și Carpați Dar noi, pătrunși la suflet de sfânta libertate, Jurăm că vom da mâna, să fim pururea frați.
O mamă văduvită de la Mihai cel Mare Pretinde de la fii-și azi mână d-ajutori, Și blastămă cu lacrămi în ochi pe orișicare, În astfel de pericul s-ar face vânzători.
De fulgere să piară, de trăsnet și pucioasă, Oricare s-ar retrage din gloriosul loc, Când patria sau mama, cu inima duioasă, Va cere ca să trecem prin sabie și foc.
N-ajunge iataganul barbarei semilune, A cărui plăgi fatale și azi le mai simțim; Acum se vâră cnuta în vetrele străbune, Dar martor ne de Domnul că vii nu oprimim.
N-ajunge despotismul cu-ntreaga lui orbie, Al cărui jug de seculi ca vitele-l purtăm; Acum se-ncearcă cruzii, cu oarba lor trufie, Să ne răpească limba, dar morți numai o dăm.
Români din patru unghiuri, acum ori niciodată Uniți-vă în cuget, uniți-vă-n simțiri. Strigați în lumea largă că Dunărea-i furată Prin intrigă și silă, viclene uneltiri.
Preoți, cu crucea-n frunte căci oastea e creștină, Deviza-i libertate și scopul ei preasfânt. Murim mai bine-n luptă, cu glorie deplină, Decât să fim sclavi iarăși în vechiul nost’pământ.
Արտաքին հղումներ
Կատեգորիա:Օրհներգեր Կատեգորիա:Ազգային օրհներգեր Կատեգորիա:Ռումինիայի պետական խորհրդանիշներ Կատեգորիա:Մոլդովայի պատմություն Կատեգորիա:Ռումինիայի պատմություն Կատեգորիա:Ռումինիայի երաժշտություն
Միրզա Գելովանի
Միրզա Գելովանի (მირზა გელოვანი, ), վրացի և խորհրդային բանաստեղծ։ Մասնակցել է Հայրենական մեծ պատերազմին։
Կենսագրություն
Ստեղծագործությունները տպագրել է 18 տարեկանից, նրա բանաստեղծություններն արժանացել են Գալակտիոն Տաբիձեի ուշադրությանը։
Զոհվել է 1944 թվականի հունիսի 26-ին Վտեբսկի մարզի Բեշենկովիչյան շրջանի տարածքում ։
Թաղված է Սաննիկի գյուղի մոտ ։
Միրզա Գելովանիի պատվին կոչվել է փողոց Թբիլիսի Սաբուրտալո թաղամասում։
Արտաքին հղումներ
Կատեգորիա:Հայրենական մեծ պատերազմի մասնակիցներ Կատեգորիա:Վրացի բանաստեղծներ Կատեգորիա:Վրացական ԽՍՀ Շոթա Ռուսթավելու անվան պետական մրցանակի դափնեկիրներ
Էռնեստ Գոլդ
Էռնեստ Գոլդ (Ernest Gold), ծննդյան անունը՝ Էռնստ Զիգմունդ Գոլդներ (Ernst Sigmund Goldner, ), ամերիկացի կինոկոմպոզիտոր։
Կենսագրություն
Էռնեստ Գոլդը ծնվել է 1921 թվականի հուլիսի 13-ին Վիեննայում։ 1938 թվականին՝ անշլյուսից հետո, նրա ընտանիքը մեկնել է ԱՄՆ՝ փախչելով նացիստների հետապնդումներցի (նրա հայրը եղել է հրեա)  ։
Գրել է երաժշտություն գրեթե 100 ֆիլմի և հեռուստատեսային բեմադրությունների համար 1945-1992 թվականներին, որոնց թվում են «Ճակատամարտ Կորալային ծովի համար», «Ելք», «Չխոնարհված գլուխներ», «Սա խենթ, խենթ, խենթ, խենթ աշխարհ է», «Ափին», «Հիմարների նավը», «Դիկի և Ջեյնի զվարճալի արկածները», «Հաջողություն, միսս Վայկոֆ», «Սանտա Վիտորիի գաղտնիքը» և «Երկաթյա խաչ»։
Գոլդի ավանդը նշանավորվել է «Օսկար» մրցանակի չորս անվանակարգերով՝ ֆիլմի լավագույն երաժշտության համար և «Ոսկե գլոբուսի» երեք անվանակարգերով։ 1960 թվականին արժանացել է «Ոսկե գլոբուսի» 1959 թվականի «Ափին» ֆիլմի երաժշտության համար (որի համար հետագայում ստացել է «Գրեմմի» մրցանակ՝ տարվա լավագույն երգի համար), իսկ մեկ տարի անց ստացել է «Օսկար» «Ելք» ֆիլմի երաժշտության համար։ Կինոարտադրության բնագավառում ունեցած ավանդի համար արժանացել է աստղի Հոլիվուդի Փառքի ծառուղում։
Ֆիլմերից բացի երաժշտություն է գրել Բրոդվեյի «Ես Սոլոմոնն եմ» (I'm Solomon) մյուզիքլի համար։ Հեղինակել է մի շարք ստեղծագործություններ դասական ժանրում, որոնց թվում են դաշնամուրի կոնցերտը, լարային քառյակը և դաշնամուրի սոնատը։
Երեք անգամ ամուսնացած է եղել։ Երկրորդ կինը եղել է երգչուհի և դերասանուհի Մառնի Նիքսոնը։ Նրանց ամուսնությունը տևել է 1950-1969 թվականներին, ունեցել են երեք երեխա, որոնցից մեկը եղել է երաժիշտ Էնդրյու Գոլդը («Lonely Boy» և «Thank You for Being a Friend» երգերի կոմպոզիտորը)։ Իր ինքնակենսագրության մեջ Նիքսոնը պնդում է, որ Գոլդը ամուսնության ընթացքում բազմիցս դավաճանել է իրեն։ 1975-1999 թվականներին ամուսնացած է եղել Ջեն Քելլեր Գոլդի հետ։
Մահացել է սրտի կաթվածից հետևանքով Կալիֆոռնիայի Սանտա Մոնիկա քաղաքում։
Արտաքին հղումներ
Կատեգորիա:Կոմպոզիտորներ այբբենական կարգով Կատեգորիա:Երաժիշտներ այբբենական կարգով Կատեգորիա:Հոլիվուդյան փառքի ծառուղի Կատեգորիա:Օսկարակիրներ Կատեգորիա:Ամերիկացի կինոկոմպոզիտորներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի կոմպոզիտորներ Կատեգորիա:«Ոսկե գլոբուս» մրցանակի դափնեկիրներ Կատեգորիա:20-րդ դարի դասական կոմպոզիտորներ Կատեգորիա:Կաթվածից մահացածներ
Վասիլի Մժավանաձե
Վասիլի Պավլովիչ Մժավանաձե (ვასილი მჟავანაძე, ), խորհրդային կուսակցական գործիչ, Վրաստանի ԿԿ առաջին քարտուղար (1953-1972), ԽՄԿԿ Քաղբյուրոյի Նախագահության անդամի թեկնածու (1957-1972)։ ԽՍՀՄ Գերագույն խորհրդի 4-8 գումարման պատագամավոր, Սոցիալիստական աշխատանքի հերոս (1962) ։
Կենսագրություն
Վասիլի Մժավանաձեն ծնվել է Քութայիս քաղաքում, բանվորի ընտանիքում։ 1915 թվականից աշխատել է Խոն քաղաքի ձեռնարկություններում։ Որպես բանվոր վերջին աշխատավայրը եղել է տեղի դաբաղման գործարանը (1918)։
1924 թվականին զինվորագրվել է Բանվորա-գյուղացիական Կարմիր բանակին, որտեղ էլ 1927 թվականին դարձել է ԽՄԿԿ անդամ։ 1937 թվականին ավարտել է Լենինգրադի Վ. Ի. Լենինի անվան ռազմա-քաղաքական ակադեմիան։
1937 թվականից ռազմա-քաղաքական աշխատանք է կատարել։ 1939-1940 թվականներին մասնակցել է Խորհրդա-ֆիննական պատերազմին որպես բանակի քաղբաժնի ղեկավար և բանակի շտաբի կոմիսար։ Պետրոզավոդսկի ուղղությամբ եղած մարտերի համար պարգևատրվել է Կարմիր Դրոշի շքանշանով։ 1940 թվականից Մերձբալթյան հատուկ ռազմական օկրուգի քաղվարչության ղեկավար, բրիգադային կոմիսար։
Հայրենական մեծ պատերազմի սկսելուց հետո` որպես առանձին զինվորական միավորումների հրամանատար, դարձել է մի քանի բանակների ռազմական խորհրդի անդամ։ 1945-1953 թվականներին դարձել է Խարկովի, Կիևի և Անդրկարպատյան ռազմական օկրուգների խորհրդի անդամ։ 1944 թվականից գեներալ-լեյտենանտի կոչում է ստացել։
1953-1972 թվականներից Վրաստանի Կոմկուսի ԿԿ առաջին քարտուղարն է եղել։ Աջակցել է հակախրուշչովյան դավադրությանը ։ Կուսակցության XX, XXII-XXIV հաամգումարներում ընտրվել է ԽՄԿԿ ԿԿ անդամ (1956-1976), ԽՄԿԿ ԿԿ Քաղբյուրոյի (Նախագահության) անդամության թեկնածու է եղել (29.06.57-18.12.72)։
1972 թվականի սեպտեմբերից անցել է թոշակի։ Կյանքի վերջին տարիներին ապրել է Ժուկովկա մերձմոսկովյան ամառանոցային գյուղում, Վ. Մ. Մոլոտովի ամառանոցից ոչ հեռու։
Մեղադրանք
Մժավանաձեն հեռացվել է պաշտոնից. նրան փոխարինել է Է. Ա. Շևարդնաձեն, քանի որ մեղադրվում էր կորուպցիանի և ցեխերի տերերին քողարակելու համար։ Ըստ գոյություն ունեցող վարկածի, այդ մեղադրանքների մի մասը կեղծ են եղել ։ Մժավանաձեն Գորիում Ստալինի տուն-թանգարանի ստեղծման կողմնակիցներից է եղել։
Արտաքին հղումներ
Կատեգորիա:Խորհրդային կուսակցական գործիչներ Կատեգորիա:Սոցիալիստական աշխատանքի հերոսներ Կատեգորիա:Լենինի շքանշանի ասպետներ Կատեգորիա:Վրաստանի քաղաքական գործիչներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:ԽՄԿԿ անդամներ
Փեմբրոք (Մալթա)
Փեմբրոք (Pembroke ), քաղաք Մալթայի Հանրապետության հյուսիսային մասում, Միջերկրական ծովի ափին։ Երկրի նորագույն քաղաքներից մեկն է։  Զբաղեցնում է 2,3 քառակուսի կիլոմետր տարածք։ 2014 թվականի մարտի 31-ի տվյալներով բնակչության թվաքանակը եղել է 3.645 : Առավելագույն բարձրությունը ծովի մակերևույթից 64 մետր է։ Լողափերը քարքարոտ են։
Պատմություն
Փեմբրոքի ներկայիս տարածքն ու շրջական 1850-ական թվականներից մինչև 1979 թվականը ծառայել է որպես բրիտանական ռազմական հանգրվան (բազա)։ Բնակավայրը հիմնադրվել է 1875-1878 թթ., անգլիացի ներդրողների միջոցներով և անվանվել է Փեմբրոքի 12-րդ կոմս Ռաբերտ Հենրի Հերբերթի պատվին։
Բնակավայրը նախկինում եղել է Սեյնթ Ջուլիանս քաղաքի թաղամասերից մեկը և պաշտոնապես առանձին քաղաք է դարձել 1993 թվականին։
Տեսարժան վայրեր
Մերձակայքում են գտնվում ծովային զվարճությունների պարկը՝ Mediterraneo Marine Park-ը և ջրաշխարհը՝ Splash and Fun Park-ը։
Քույր քաղաքներ
Փեմբրոքը բարեկամական սերտ կապեր է հաստատել հետևյալ քաղաքների հետ.
Արտաքին հղումներ
Կատեգորիա:Մալթայի քաղաքներ Կատեգորիա:Մալթայի բնակավայրեր
Ջգանտիա
Ջգանտիա (Ġgantija, բառացի`հսկաների աշտարակ), նեոլիթի ժամանակաշրջանի մեգալիթ տաճարային համալիր Մալթայի ափերի մոտ` Գոզո կղզում։ Մալթայի առավել վաղ շրջանի մեգալիթ տաճարային համալիրներից է։ Բաղկացած է հսկայական երկու տաճարներից, որոնք հիմնադրվել են նեոլիթի ժամանակաշրջանում (մոտ մ. թ. ա. 3.600-2.500): Մալթայի մեգալիթ համալիրները, որոնց կազմի մեջ է մտնում նաև Ջգանտիան, Համաշխարհային ժառանգության օբյեկտ են համարվում։
Դատելով բազմաթիվ արձանիկներից, որոնք հայտնաբերվել են տաճարի շրջակայքում, տաճարը նվիրված է եղել բեղմնավորման պաշտամունքին։ Տեղի ժողովրդական բանահյուսության համաձայն`տաճարը հիմնադրել է հսկաների ցեղը, որն այն օգտագործել է որպես սրբավայր ։
Նկարագրություն և կառուցվածք
Ջագանտիա համալիրը գտնվում է Շահրայի սարահարթի վերջավորության վրա։ Այն բաղկացած է երկու տաճարից, որոնք ուղղված են հարավ-արևելքին։ Սրբավայրերը կառուցված են իրար շատ մոտ և շրջապատված են պատով։ Հարավային տաճարը, որն ավելի հին է ու ավելի խոշոր, թվագրվում է մ. թ. ա. 3.600 թվականին ։ Այն ավելի լավ է պահպանվել, քան հյուսիսայինը։ Տաճարի հատակագիծը ներառում է հինգ խոշոր աբսիդ (կիսակլորավում մասերում), որոնք ունեն ծեփահղկման հետքեր. դրանցով ծածկվել են անհավասար պատերը։ Այն կառուցված է քարերի շարման ցիկլոպային ոճի կիրառմամբ. հսկայական քարերը իրենց տեղում են միայն սեփական քաշի հաշվին ։
Տաճարի ձևը տիպական է Մալթայի համար. այն երեքնուկի տեսք ունի։ Տաճարը կառուցվել է առանց մետաղական գործիքների մինչև անիվի հայտնագործման ժամանակաշրջանը։ Տաճարի շրջակայքում հայտնաբերվել են ոչ մեծ գնդաձև քարեր, որոնք, ինչպես ենթադրվում է, կիրառվել են որպես առանցքակալ տաճարի շինության առավել խոշոր քարերը տեղափոխելու համար։
Ջգանտիան, ինչպես Մալթայի մեգալիթ այլ շինություններ, ուղղված է հարավ-արևելքին։ Հարավային տաճարի բարձրությունը հասնում է 6 մ-ի։ Մուտքի մոտ տեղադրված է փորվածքով խոշոր քար, որը, ինչպես ենթադրում են, օգտագործվել է որպես ծիսական լվացման հարմարանք տաճար մտնելուց առաջ ։ Հինգ աբսիդներում հայտնաբերվել են տարբեր խորաններ. այնտեղ հայտնաբերված կենդանիների ոսկորներից դատելով` կարելի է ենթադրել, որ տաճարում զոհաբերությություններ են կատարվել։
Պեղումներ և հրապարակումներ
Տեղի բնակիչները և ճանապարհորդները վաղուց են իմացել տաճարի գոյության մասին։ 18-րդ դարի վերջին` այս տեղերում պեղումներ սկսելուց շատ առաջ, Գոցոյի նահանգապետի տեղակալ Ժան-Պիեռ Օուելը հրամայել է տեղանքը մաքրել «աղբից» ։ Ընդ որում, դժբախտաբար, տեղից հեռացվել է նաև բնական հողը, որը, հնարավոր է, պարունակել է հնագիտական արժեքավոր նյութեր ։ Բարեբախտաբար, «աղբի» տեղափոխումից մեկ-երկու տարի առաջ գերմանացի նկարիչ Բրոհտորֆը նկարել է հուշարձանը, որի շնորհիվ էլ ներկայիս ուսումնասիրողներին պարզ է, թե ինչպիսի տեսք է այն ունեցել մինչև «մաքրումը» ։
1827 թվականի պեղումներից հետո ավերակների դրությունը սկսել է վատանալ։ Տարածքը մասնավոր սեփականություն է եղել մինչև 1933 թվականը, երբ կառավարությունը ձեռք է բերել այն։ Թանգարանների բաժանմունքը այստեղ հիւմնավոր պեղումներ է անցկացրել 1933, 1936, 1949, 1956-1957 և 1958-1959 թվականներին` նպատակ ունենալով մաքրելու, պահպանելու ու ուսումնասիրելու ավերակները և նրա շրջակայքը։
Արտաքին հղումներ
Կատեգորիա:Մեգալիթներ Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Մալթայի մշակույթ
Ջոն Մաքաֆի
Ջոն Մաքաֆի (John McAfee, ), շոտլանդա-ամերիկյան ծրագրավորող, McAfee հակավիրուսային ծրագրային ապահովման ընկերության հիմնադիր։ Ջոն Մաքաֆին առաջին մարդկանցից մեկն է, ով նախագծել է հակավիրուսային ծրագրային ապահովում և մշակել վիրուսների սկաներ։
Կենսագրություն
Ջոնը ծնվել է Շոտլանդիայում, մեծացել է ԱՄՆ-ի Վիրջինիա նահանգի Սեյլեմ (անգլ․) քաղաքում ։ 1967 թվականին Ռոանոկի քոլեջում (անգլ.) ստացել է մաթեմատիկայի բակալավրի աստիճան, իսկ 2008-ին նույն քոլեջում ստացել է պատվավոր դոկտորի աստիճան։
Ջոնը 1968-1970 թվականերից Նյու Յորքում ՆԱՍԱ-ի լաբորատորիաներից մեկի աշխատակիցն էր (Goddard Institute for Space Studies)։ Որից հետո նա տեղափոխվել է UNIVAC ընկերություն, որպես ծրագրային ապահովման նախագծող, այնուհետև աշխատել է Xerox կորպորացիայում՝ օպերացիոն համակարգերի ճարտարապետի պաշտոնում։
1978 թվականին Ջոնը դառնում է Computer Sciences Corporation կորպորացիայի խորհրդատու (անգլ․)։ Ավելի ուշ, 1980-ականներին, աշխատելով Lockheed Corporation-ում, Մաքաֆին ստանում է Pakistani Brain (անգլ․) համակարգչային վիրուսի պատճենը և սկսում է վիրուսի դեմ պայքարի ծրագրային ապահովման զարգացումը։ Նա առաջինն էր, ով սկսել է տարածել ծրագրային ապահովումը shareware սկզբունքով։
1989 թվականին Ջոնը հեռանում է Lockheed-ից և սկսում է աշխատել արդեն իր սեփական McAfee Associates ընկերությունում, որը նա սկզբում կառավարում էր Սանտա Կլարայի իր տնից։ Ավելի ուշ ընկերությունը վերանվանվել է Network Associates, իսկ 7 տարի անց՝ McAfee։
Ջոնը յոգա է ուսուցանում և մի քանի գիրք գրում դրա մասին  ։
Բացի McAfee-ից, Ջոնը հիմնել է նաև Tribal Voice ընկերությունը, որը մշակել է PowWow-ը՝ հաղորդագրությունների ակնթարթային փոխանակման առաջին ծրագրերից մեկը (նախատեսված էր Windows օպերացիոն համակարգերի համար) ։
2009 թվականի օգոստոսին The New York Times լրագիրը գրել էր այն մասին, որ Մաքաֆիի կարողությունը 100-ից նվազել է մինչև 4 մլն դոլար՝ նրա ներդրումների օբյեկտների վրա համաշխարհային ֆինանսատնտեսական ճգնաժամի ազդեցության հետևանքով ։ Մաքաֆին տեղափոխվել է Բելիզ (ենթադրաբար, այդ պետությունում ավելի ցածր հարկերի պատճառով) ։
2010 թվականի փետրվարի սկզբին Ջոնը հիմնադրել է QuorumEx ընկերությունը, որը մասնագիտանում է բակտերիաների մոտ քվորումի զգացողության ոլորտում։ QuorumEx ընկերության գլխավոր գրասենյակը գտնվում է Բելիզ պետությունում։ Բելիզ պետությունը ընտրելու պատճառներից մեկն ավելի ցածր հարկերն էին։ Ներկայումս նա աշխատում է քվորումի ճնշման տեխնոլոգիայի հիման վրա առևտրային բոլոր բնական հակաբիոտիկների արտադրության ուղղությամբ ։
2012 թվականին Մենսա կազմակերպության Mensa Bulletin ամսագրի հոդվածում Ջոն Մաքաֆին սկսել է նրանով, որ նա հանդիսանում է աշխարհի առաջին առևտրային հակավիրուսային ծրագրի մշակողը, «հաքերների առումով այն դարնում է ավելի հայտնի», հավելելով. «Ինձ հակերելը նրանց համար փառքի խորհրդանշի նման մի բան է»։ Սեփական անվտանգությունից ելնելով նա իր համար ունի համակարգչային տեխնիկա գնող այլ մարդիկ. օգտագործում է կեղծանուններ, համակարգիչները կարգավորելու և թույլատրելու համար, ինչպես նաև օրական մի քանի անգամ փոխում է իր IP հասցեն ։
2012 թվականի մայիսի 2-ին Բելիզում գտնվող Մաքաֆիի Վիլայում տեղի ոստիկանությունը (անգլ.Gang Suppression Unit ) խուզարկություն է անցկացրել։ GSU-ի մամլո հաղորդագրության մեջ ասվում էր, որ Մաքաֆին զբաղվում էր չարտոնագրված դեղերի վաճառքով և պահում էր չլիցենզավորված զենք։ Ավելի ուշ բոլոր մեղադրանքները հանվել են, իսկ Մաքաֆին Բելիզի կառավարության դեմ հայց է ներկայացրել անհիմն կալանքի համար  ։ Ընկերության հիմնադիրը հայտնում է, որ կալանավորվել է ոչ թե այն պատճառով, որ նա որևէ օրենք է խախտել, այլ այն պատճառով, որ հրաժարվել է գումար վճարել անցած ամիս անցկացված ընտրություններից հետո չնշված քաղաքական գործչին ։
2012 թվականի նոյեմբերի 12-ին Բելիզի ոստիկանությունը սկսել է Մաքաֆիի որոնումները՝ կապված Գրեգորի Ֆոլի սպանության հետ, որը 2012 թվականի նոյեմբերի 10-ին Սան Պեդրո կղզու իր տանը գտնվել էր գնդակահարված ։ Ֆալլը Մաքաֆիի հարևանն էր։ Մաքաֆիի աղախինը հարցազրույց է տվել, որում պնդել է, որ իրենց միջև նախկինում լուրջ կոնֆլիկտներ են եղել։ Ֆոլը բազմիցս հայտարարել է ոստիկանությանը, որ Մաքաֆին հաճախ է կրակել իր հրացանից, ինչպես նաև շների ագրեսիվ վարքագծի պատճառով ։ Սակայն այդ կապակցությամբ պաշտոնական մեղադրանքներ չեն ներկայացվել ։ Wired ամսագրին տված հարցազրույցում Մաքաֆին պնդում է իր անմեղությունը՝ պնդելով, որ ոստիկանությունը քրեական գործ է հարուցել և հայտարարում է, որ բանտում իրեն կարող են սպանել ։ Մաքաֆին Բելիզից փախել է Գվատեմալա։ Բելիզից առանց խոչընդոտի հեռանալու համար նա փոխել է արտաքինը՝ ներկել է մազերն ու մորուքը, ինչպես նաև մաստակի օգնությամբ փոխել է իր վերին ծնոտի ձևը՝ դարձնելով այն ավելի ծավալուն։ Դեկտեմբերի 6-ին նա ձերբակալվել էր Գվատեմալայում՝ սահմանն ապօրինի հատելու մեղադրանքով։ Նա հայտարարել է, որ փախել է Բելիզից, որպեսզի կարողանա անցկացնել Ֆոլի մահվան սեփական հետաքննությունը, քանի որ քիչ է հավատում, որ ոստիկանությունը կարող է գտնել մարդասպանին ։
Գվատեմալայի իշխանությունները հրաժարվել են քաղաքական ապաստան տրամադրել Մաքաֆիին և Բելիզին հանձնելու մտադրություն են հայտնել։ Մաքաֆին Բելիզի իշխանություններին մեղադրել է մեղադրանքների կեղծման մեջ՝ դա տեղի քաղաքական գործիչներին կաշառք չտալու համար վրեժ անվանելով ։
Գվատեմալայի իշխանությունների կողմից, մեկշաբաթյա ձերբակալությունից հետո, որոշում է կայացվել Ջոն Մաքաֆիին ԱՄՆ արտահանձնելու մասին, 2012 թվականի դեկտեմբերի 13-ին ինքնաթիռով նա Մայամիի օդանավակայան է ժամանել, որտեղ նրան դիմավորել են ԱՄՆ-ի ոստիկանության դաշնային գործակալները ։
2018 թվականի հունվարին RT-ին տված հարցազրույցում Մաքաֆին ենթադրեց, որ «առաջիկա հինգ տարիների ընթացքում աշխարհի բնակչության կեսը կօգտագործի կրիպտոարժույթներ։ Իսկ նրանք, ովքեր կմնան առանց դրանց, ամենայն հավանականությամբ, իրենց հասանելի չեն լինի սմարթֆոններն ու համացանցը» ։ Մաքաֆին նաև վերանայել է իր ավելի վաղ կանխատեսումը և կանխատեսել է, որ 2020-ի վերջում բիտկոինի փոխարժեքը կհասնի 1 մլն դոլարի, այլ ոչ թե 500 000 դոլարի, ինչպես նախկինում էր հայտարարել ։
Ջոն Մաքաֆին կենցաղային էլեկտրոնային լրտեսության վերաբերյալ
2015 թվականին Infowars.com ստուդիայում Ջոն Մաքաֆին հայտարարել Է Էլեկտրոնային լրտեսության մասին, որի համար ժամանակակից տեխնիկական սարքերի և ժամանակակից ծրագրային ապահովման շատ օգտվողներ տալիս են իրենց համաձայնությունը, հաճախ առանց դրա գիտակցելու։"«Մենք կուրորեն սկսեցին օգտագործել տեխնոլոգիան, առանց հասկանալու ռիսկերը, իսկ ռիսկը՝ գաղտնիության լիակատար կորստի մեջ։»"
Արտաքին հղումներ
Կատեգորիա:ԱՄՆ-ի նախագահական ընտրություններ 2020 թեկնածուներ Կատեգորիա:Ամերիկացի ծրագրավորողներ Կատեգորիա:Ամերիկացի գործարարներ Կատեգորիա:Ամերիկացի ճարտարագետներ Կատեգորիա:ԱՄՆ-ի քաղաքական գործիչներ Կատեգորիա:Ամերիկացի գիտնականներ
Մարսալֆորն
Մարսալֆորն (Marsalforn, մալթայերեն՝ Marsa el-Forn, անվանումը անգլերեն կրճատ գրվում է M'Forn), բնակավայր Մալթայի Հանրապետությունում։ Գտնվում է Մալթայի կղզեխմբի մեծությամբ երկրորդ կղզու՝ Գոցոյի հյուսիսային մասում, Քբաջար ոչ մեծ ծովածոցի ափին։ Մտնում է Զաբուջ քաղաքային համայնքի կազմի մեջ։ Համարվում է Գոցո կղզու և ընդհանրապես Մալթայի Հանրապետության առավել սիրված հանգստավայրերից մեկը, որն իր ավազե լողափով, հյուրանոցների, սննդի և սպասարկման այլ օբյեկտների լայն ցանցով ու բարձրակարգ սպասարկմամբ գրավում է բազմահազար զբոսաշրջիկների ու հանգստացողների։
Անվանումը
Մարսալֆորնը բարդ բառ է. առաջին արմատը՝ «Մարս»-ը, արաբերեն նշանակում է նավահանգիստ կամ ծովածոց։ Երկրորդ արմատի՝ «ֆորն»-ի ծագման առնչությամբ տարակարծություններ կան. այդ բառը արաբերեն և մալթայերեն «փուռ» է նշանակում։ Առավել հավանական է համարվում, որ բնակավայրի անվանման երկրորդ բաղադրիչ արմատը Գոնցա կղզու ձկնորսների խոսվածքում հանդիպող forna բառն է, որ նշանակում է ջրի փորած քարանձավ (Մարսալֆորնում այդպիսի մի քանի քարանձավ կա)։
Պատմություն
Բնակավայրի պատմությունը սկիզբ է առնում հինհռոմեական ժամանակներից։ Մինչև 16-րդ դարը նրա նավահանգիստը ամենակարևորն է եղել Գոցա կղզում՝ ապահովելով հաղորդակցությունը Սիցիլիա կղզու և մայրցամաքի հետ։ Այստեղ են ժամանել ու բեռնաթափվել Սիցիլիայից եկող, սննդամթերքով ու անհրաժեշտ այլ ապրանքներով բեռնված նավերը ։ Սակայն երբ հարևանությամբ կառուցվել է Մգար խոշոր նավահանգիստը, Մարսալֆորնի դերը կտրուկ նվազել է։ Մի քանի հարյուրամյակ եղել է պարզապես ձկնորսական մի ոչ մեծ գյուղ, մինչև որ 20-րդ դարի կեսերից վերափոխվել է առողջարանային գրավիչ քաղաքի։
2017 թվականին իրականացվել է ալեհատի ստեղծման և լողափի ընդարձակման ծրագիրը ։
2019 թվականի սկզբներին Գոցո կղզու վարչակազմի նախաձեռնությամբ նկարահանվել ու ցուցադրվել են կարճամետրաճ կինոնկարներ, որոնցում ներկայացված է, թե ինչ բարեփոխումներ են իրականացվելու Մարսալֆորնում ու նավահանգստում ։
Ծանոթագրություններ
Կատեգորիա:Մալթայի քաղաքներ Կատեգորիա:Մալթայի բնակավայրեր
Ջոն Մաքքրեյ
Ջոն Մաքրեյ (John McCrae, ), կանադացի ռազմական բժիշկ, ուսուցիչ, բանաստեղծ և նկարիչ, Առաջին համաշխարհային պատերազմի մասնակից։ Ծառայել է ռազմական վիրաբույժ Երկրորդ համաշխարհային պատերազմի ժամանակ Բելգիայի Իպր քաղաքում։ Նա առավել հայտնի է որպես «Ֆլանդրիայի դաշտերում» բանաստեղծության հեղինակ, ինչի շնորհիվ հայտնվեց այս պատերազմում զոհվածների հիշատակի խորհրդանիշը` կարմիր կակաչը։ Մահացել է զորաճակատում՝ թոքաբորբից։
Կենսագրություն
Ծնվել է Օնտարիոյի Գուելֆ քաղաքում, նրա նախնիները շոտլանդացի էմիգրանտներն են։ Ավարտել է Գուելֆի կոլեգիալ համալսարանը, իսկ 1893 թվականին` Կանադայի Թագավորական ռազմական քոլեջը՝ հրետանու մասնագիտությամբ և նշանակվել է կապիտան։ Մեկ տարի անց նա ավարտել է Օնտարիոյի Գյուղատնտեսական քոլեջը՝ անգլերենի և մաթեմատիկայի բնագավառներով. նույն՝ 1894 թվականին նա ընդունվել է Տորոնտոյի համալսարան բժշկություն սովորելու համար, որտեղ գրեց իր առաջին բանաստեղծությունները. ուսմանը զուգահեռ՝ գումար վաստակելու համար նա դասավանդում էր կրտսեր ուսանողներին և նրա աշակերտներից երկուսը դարձան առաջին կին բժիշկները Օնտարիոյում ։ Երկրորդ անգլիա-բուրսական պատերազմի ժամանակ նա ծառայել է բրիտանական հրետանիում։
Համալսարանն ավարտելուց հետո, 1902 թվականին նշանակվել է Մոնրեալյան հիվանդանոցի գլխավոր ախտաբան, իսկ հետո տեղափոխվել է նույն քաղաքի Թագավորական հիվանդանոց։ 1904 թվականին նա դարձավ այդ հաստատության անդյուկտ-բժիշկ և այնուհետև մի քանի ամիս մեկնեց Մեծ Բրիտանիա՝ իր ունակությունները բարելավելու համար, այնուհետև ուսման արդյունքում դարձավ բժիշկների թագավորական քոլեջի անդամ։ 1905 թվականին նա բացեց իր սեփական բժշկական պրակտիկան, այնուամենայնիվ նա շարունակում էր աշխատել և դասախոսել այլ հիվանդանոցներում։ Նույն թվականին նա դարձել է Մոնրեալյան մանկական հիվանդանոցի ախտաբան, իսկ 1908 թվականին ստացել է աշխատանք Ալեքսանդրիայի Թագավորական ինֆեկցիոն հիվանդանոցում։ Մինչև 1911 թվականը նա դասավանդում էր Վերմոնտի համալսարանում` պաթոլոգիայի պրոֆեսորի կոչումով, նաև դասավանդել է Մոնրեալի ՄաքԳիլլ համալսարանում։ 1912 թվականին նա ախտաբանության դասագիրքի հեղինակներից մեկն էր։
Առաջին համաշխարհային պատերազմ
Առաջին աշխարհամարտի բռնկումից հետո նա զորակոչվեց բրիտանական բանակում (քանի որ Կանադան այդ ժամանակ բրիտանական գերիշխանության տակ էր) և վարում էր դաշտային հիվանդանոց Բելգիայում. 1915 թ.-ին՝ Իպրի երկրորդ պատերազմում, ծառայել է որպես դաշտային վիրաբույժ։ Իր ընկերոջ և նախկին աշակերտի՝ Ալեքսիս Հելմերի մահը ոգեշնչեց Մաքրեյին գրել իր In Flanders Fields բանաստեղծությունը, որը առաջին անգամ լույս տեսավ Punch ամսագրում 1915 թվականի մայիսի 3-ին։
Զորաճակատում Մաքրեյը բժիշկ էր մինչև 1916 թվականի փետրվարը, այնուհետև նրա հիվանդանոցը տեղափոխվեց Բուլոնի հին քոլեջ։ Նա մահացավ 1918 թվականի հունվարին թոքաբորբից և մենինգիտից, թաղվել է հաջորդ օրը Բուլոնում՝ բոլոր ռազմական պատիվներով։
Հիշողություններ
1946 թվականին Մաքրեյն Կանադայի կառավարության կողմից ընդգրկվեց «Ազգային պատմական նշանակություն» ցուցակում ։ Նրա պատվին բրոնզե հուշատախտակ է տեղադրվել Գուելֆի քոլեջի ինստիտուտում ։
Գրականություն
Կատեգորիա:Նոյեմբերի 30 ծնունդներ Կատեգորիա:1872 ծնունդներ Կատեգորիա:Հունվարի 28 մահեր Կատեգորիա:1918 մահեր Կատեգորիա:Կանադացի բանաստեղծներ Կատեգորիա:19-րդ դարի բանաստեղծներ Կատեգորիա:Կանադացի նկարիչներ Կատեգորիա:20-րդ դարի բանաստեղծներ Կատեգորիա:Նկարիչներ այբբենական կարգով Կատեգորիա:19-րդ դարի նկարիչներ Կատեգորիա:20-րդ դարի նկարիչներ Կատեգորիա:Կանադացի բժիշկներ Կատեգորիա:Առաջին համաշխարհային պատերազմի մասնակիցներ Կատեգորիա:Տորոնտոյի համալսարանի շրջանավարտներ Կատեգորիա:Բանաստեղծներ այբբենական կարգով
Իլյա Մարշակ
Իլյա Մարշակ (Илья́ Я́ковлевич Марша́к, ), խորհրդային և ռուս գրող, ինժեներ-քիմիկոս ։
Կենսագրություն
Ծնվել է 1895 թվականի դեկտեմբերի 29-ին, Բախմուտում (այժմ՝ Դոնեցկի մարզ, Ուկրաինա)։ 1915 թվականի աշնանը ընդունվել է Սանկտ Պետերբուրգի համալսարանի ֆիզիկամաթեմատիկայի ֆակուլտետը։ 1920 թվականին ընդունվել է Կրասնոդարի պոլիտեխնիկական ինստիտուտի քիմիական բաժին, 1922 թվականին տեղափոխվել է Լենինգրադի տեխնոլոգիական ինստիտուտ, իսկ 1925 թվականին ավարտել է այն։ Վարչության պետ է աշխատել Նևայի բնաճարպի գործարանում, որտեղից, սակայն, 1929 թվականին ստիպված է եղել հեռանալ` սրված տուբերկուլյոզի պատճառով։
1924 թվականից աշխատել է «Ճնճղուկ» ամսագրում (հետագայում` «Նոր Ռոբինզոն»), ղեկավարել է «Քիմիական էջը» և «Նոր Ռոբինզոնի լաբորատորիան»։ 1927 թվականին հրատարակել է «Արևը սեղանի վրա» գիրքը։ 1929 թվականին տպագրել է «Հարյուր հազար ինչուներ» մանկական պատմվածքների ժոողվածուն։ Տպագրվել է «Չիժ» ամսագրում։ Առաջին հնգամյա ծրագրի մասին է նրա «Մեծ պլանի պատմություն» (1930 թվական) աշխատությունը և դրա շարունակությունը` «Լեռներ և մարդիկ» (1932 թվական), որտեղ նա գրում է ակադեմիկոսներ Ն. Վավիլովի և Տ. Լիսենկոյի, ԽՍՀՄ ղեկավարների Իոսիֆ Ստալինի և Վլադիմիր Լենինի մասին։ Այս թեման զարգացնելով` նա գրել է «Այսօր և երեկ», «Բնության նվաճումը» գրքերը։ Գրել է նաև մշակույթի պատմության («Պատմություններ իրերի մասին», «Մարդն ինչպես է դարձել հսկա», Ե. Սեգալի հետ միասին) և գիտության պատմության մասին։ Գրողի շատ գրքեր նկարազարդվել են նկարիչ Ն. Լապշինի կողմից։
Հայրենական մեծ պատերազմի տարիներին մի շարք հոդվածներ է գրել «Սովինֆորմբյուրոյի» համար։
1948 թվականի վերջից մինչև 1950 թվականը աշխատել է «Օգոնյոկի» խմբագրական խորհրդում։
Մահացել է 1953 թվականի նոյեմբերի 15-ին։ Թաղված է Մոսկվայի Նովոդևիչի գերեզմանատանը։
Արտաքին հղումներ
Կատեգորիա:Խորհրդային քիմիկոսներ Կատեգորիա:Խորհրդային գրողներ Կատեգորիա:Խորհրդային ճարտարագետներ Կատեգորիա:Խորհրդային մանկագիրներ
Սայմոն Բարոն-Քոեն
Սայմոն Բարոն-Քոեն (Simon Baron-Cohen, ), բրիտանացի կլինիկական հոգեբան, Մեծ Բրիտանիայում Քեմբրիջի համալսարանի պրոֆեսոր։ Աուտիզմի հետազոտությունների կենտրոնի տնօրեն և Թրինիթի քոլեջի գործող անդամ։ Նրա զարմիկը դերասան Սաշա Բարոն Քոենն է ։
Կենսագրություն
Լոնդոնի համալսարանական քոլեջում ստացել է հոգեբանության դոկտորի աստիճան, որտեղ նրա գիտական ղեկավարը եղել է Ուտա Ֆրիտը։
1985 թվականին դարձել է աշխատանքի հիմնական հեղինակ, որը ենթադրում է աուտիզմի և զարգացման դանդաղեցման միջև կապը մարդու հոգեբանության մոդելի զարգացման մեջ՝ երկու մարդկանց հույզերն ու մտադրությունները ճանաչելու մարդու ունակությունները ։
Բարոն-Քոենը մյուս հետազոտողների հետ 1987 թվականին հայտնաբերել է, որ սինեսթեզիայի դրսևորումները ժամանակի ընթացքում չեն փոխվում։ Նրանց հաջողվել է նաև պարզել, որ սինեսթեզիան կարելի է չափել նեյրովիզուալիզացիայի միջոցով։ Նրա խումբը նաև ուսումնասիրել է սինեսթեզիայի և աուտիզմի միջև կապը ։
1997 թվականին Բարոն-Քոենը մշակել է էմպատիզացիայի-սիստեմազացիայի տեսությունը։ Այս տեսության համաձայն, համակարգելու հակումով մարդիկ ավելի հակված են գիտությանը, մաթեմատիկային և տեխնիկական հմտություններին։ Նա կարծում է, որ երբ համակարգմանը հակված մարդիկ ընտրում են իրենց նման մարդկանց զուգընկեր, ապա նրանց երեխաներն ավելի հավանական է, որ տառապեն աուտիզմից։ Այս տեսությունը Բարոն-Կոենին նաև ստիպեց ուսումնասիրել հղիության ընթացքում տեստոստերոնի մակարդակի բարձրացումը և տղամարդկանց մոտ աուտիզմի սպեկտրի խանգարումների աճը ։
Ծանոթագրություններ
Կատեգորիա:Անգլիացի հոգեբաններ Կատեգորիա:Հրեա գիտնականներ
Յուսսի Բյորլինգ
Կենսագրություն
Բյորլինգի առաջին ուսուցիչը եղել է նրա հայրը՝ տենոր Դավիթ Բյորլինգը։ Հոր և երկու եղբայրների հետ միասին Յուսսի Բյորլինգը մասնակցել է ընտանեկան վոկալ քառյակի ելույթներին։ 1928-1930 թվականներին սովորել է Ստոկհոլմի թագավորական բարձրագույն երաժշտական դպրոցում (Իոնա Ֆորսելիայի դասարանում)։ Ստոկհոլմի թագավորական բարձրագույն երաժշտական դպրոցն ավարտելուց հետո՝ 1930-ից մինչև 1933 թվականը եղել է Ստոկհոլմի Թագավորական օպերայի մենակատարը ։
1931 թվականից ի վեր՝ Կոպենհագենում կայացած համերգից հետո, Բյորլինգի համբավը տարածվել է Շվեդիայի սահմաններից դուրս։ 1936 թվականից սկսվել են Բյորլինգի երկար համերգային շրջագայությունները Կենտրոնական Եվրոպաում (Չեխոսլովակիա, Ավստրիա, Գերմանիա, Հունգարիա)։ 1938 թվականին նա առաջին անգամ ելույթ է ունեցել Մետրոպոլիտեն օպերայի բեմում, որտեղ երգել է հիմնականում 1940-ական թվականների երկրորդ կեսից։
1944 թվականին նրան շնորհվել է «Պալատական երգիչ» շվեդական բարձրագույն կոչումը (hovsångare)։
Թեև 1957 թվականից երգչի մոտ սկսվել են սրտի հետ կապված խնդիրներ, նա չի դադարել իր ելույթները և 1960 թվականի հուլիսին՝ մահից մի քանի ամիս առաջ, արել է իր վերջին ձայնագրությունը (Վերդիի «Ռեքվիեմ»)։
Բյորլինգի կինը՝ Աննա-Լիզան, ում հետ նա ամուսնացել էր 1935 թվականին, նույնպես օպերային երգչուհի է եղել։
Բուրլենգե քաղաքում գործում է Յուսսի Բյորլինգի տուն-թանգարանը։
Շնորհներ և մրցանակներ
Ներկայացվել է Փառքի սրահ ամսագրում՝ Gramophone-ում ։
Արտաքին հղումներ
Կատեգորիա:Ստոկհոլմ քաղաքում մահացածներ Կատեգորիա:Շվեդ օպերային երգիչներ Կատեգորիա:«Գրեմմի» մրցանակի դափնեկիրներ Կատեգորիա:20-րդ դարի օպերային երգիչներ
Վրեժ (ֆիլմ, 2010)
«Վրեժ» (Hævnen), ռեժիսոր Սյուզաննա Բիրի 2010 թվականի դրամատիկ ֆիլմ, սցենարի հեղինակ` Անդերս Թոմաս Իենսեն։ Ամերիկյան վարձույթ դուրս է եկել «In a Better World» (Ավելի լավ աշխարհում) անվամբ։ Արժանացել է «Ոսկե գլոբուս» և «Օսկար» մրցանակների՝ որպես օտար լեզվով լավագույն ֆիլմ ։
Սյուժե
Քրիստիանի և Էլինասի միջև ընկերական հարաբերություններ են զարգանում։ Քրիստիանը Էլինասի, նրա եղբոր և հոր հետ զբոսնելուց հետո ականատես է դառնում Անտոնի և մեկ այլ երեխայի հոր միջև բախմանը։ Չնայած Անտոնը հարված է ստանում դեմքին, բայց նա չի արձագանքում բռնությանը։ Այդ ժամանակ Քրիստիանը որոշում է վրեժխնդիր լինել անծանոթ անձնավորությունից, և նա կանչում է Էլիասին՝ օգնելու նրան ռումբը տեղադրելու հարցում։ Սակայն պատասխան գործողությունը, որը հրահրվել է իր մորը կորցրած Քրիստինայի հուզական վերապրումից, հանգեցնում է բոլորովին այլ արդյունքների։ Ռումբի պայթյունը գրեթե արժենում է սովորական անցորդների կյանքին։ Եվ տղաների ծնողները ստիպված են լինում կարգավորել իրենց հարաբերությունները՝ օգնելու հաղթահարել բոլոր փորձությունները։
Արտաքին հղումներ
Կատեգորիա:2010 ֆիլմեր Կատեգորիա:Դանիական դրամա ֆիլմեր Կատեգորիա:Շվեդերեն ֆիլմեր Կատեգորիա:Անգլերեն ֆիլմեր Կատեգորիա:Արաբերեն ֆիլմեր Կատեգորիա:2010-ականների դրամա ֆիլմեր Կատեգորիա:Օսկարակիր ֆիլմեր Կատեգորիա:Շվեդական ֆիլմեր Կատեգորիա:Դանիական ֆիլմեր
Ransomware
Ransomware (շորթող-վիրուս, դրամաշորթ ծրագիր)  չարորակ ծրագրային ապահովման տեսակ, որը արգելափակոում է համակարգչի համակարգին հասանելիությունը կամ անհասանելի է դարձնում ֆայլերի ընթերցումը, իսկ հետո զոհից պահանջում է փրկագին վերականգման համար ։
Ransomware-ի տեսակներ
Ներկա պահին գոյություն ունեն ransomware վիրուսի մի քանի իրարից տարբերվող տեսակներ․
Համակարգով աշխատանքի արգելափակում
Զոհի համակարգում Trojan.Winlock\LockScreen տեղադրվելուց հետո, այն համակարգային ֆունկցիաների միջոցով արգելափակում է համակարգիչը, իսկ վիրուսը գրվում է ավտոկանչման ցանկում։ Դրանից հետո օգտագիրոջ էկրանին է հայտնվում հորինված, որում ասվում է, որ իբր թե օգտատերը կատարել է հակաօրինական գործողությունները և նրանից պահանջում են փրկագին՝ ուղարկել վճարով ՍՄՍ հաղորդագրություն, իսկ վճարման համար օգտագործվում է BitCoin ։ Բացի դա նմանատիպ վիրուսները հիմնականում չեն ստուգում գաղտնաբառերը։ Եվ դրա հետ մեկ տեղ համակարգիչը մնում է աշխատունակ։ Հաճախ վիրուսը կարող է սպառնալ տվյալների ջնջման, սակայն դա արվում է միայն օգտատիրոջը վախեցնելու համար ։
Համկարգում ֆայլերի կոդավորում
Այն բանից հետո երբ վիրուսը տեղադրվում է զոհի համակարգչում, այն կոդավորում է աշխատող ֆայլերի մեծ մասը։ Սակայն դրա հետ մեկ տեղ համակարգիչը մնում է աշխատունակ, սակայն այդ ֆայլերը հրաժարվում են աշխատել։ Ուղեցույցը և գաղտնաբառը ֆայլերի ապակոդավորման համար հաքերը խոստանում է ուղարկել գումարը ստանալուց հետո։
Տարածման տարբերակներ
Հիմնականում ransomware տարածվում է ․
Պատմություն
Շողոքորթող վիրուսները սկսեցին վարաքել օգտատերերի համակարգիչները 2005 թվականի մայիսից։ Հայտնի ես հետևյալ տարբերակները՝ TROJ.RANSOM.A, Archiveus, Krotten, Cryzip, MayArchive։ Հայտնի է նաև Gpcode վիրուսը և իր տարբերակները՝ Gpcode.a, Gpcode.aс, Gpcode.ag, Gpcode.ak։
2013 թվականի մարտին Dr. Web ընկերության մասնագետների կողմից հայտնաբերվեց կոդավորիչ ArchiveLock, որը հարձակվում էր Իսպանիաի և Ֆրանսիաի օգտատերերի վրա։ Այն ֆայլերի կոդավորման համար օգտագործում է WinRAR ծրագիրը, ապակատիվացնելու հետո ամբողջությամբ կոդավորվում և անվերադարձ ջնջվում էին օրիգինալ ֆայլերը ։
2013 թվականի վերջին CryptoLocker կոդավորիչը օգտագործել է Bitcoin վճարային համակարգը փրկագին ստանալու համար։ Այս կոդավորիչին հաջողվեց հավաքել 27 միլլիո դոլլարին համապատասխանող Bitcoin
Արտաքին հղումներ
Ընկերությունների հրապրակումներ
Կատեգորիա:Վնասակար ծրագրեր Կատեգորիա:Տեղեկատվական անվտանգություն Կատեգորիա:Ծրագրային ապահովում Կատեգորիա:Համակարգչային վիրուսներ Կատեգորիա:Համացանց Կատեգորիա:Գաղտնագրություն Կատեգորիա:Ինֆորմատիկա Կատեգորիա:Համակարգիչ Կատեգորիա:Քրեագիտություն Կատեգորիա:Անգլերեն բառեր և արտահայտություններ
Կրուպսկայայի անվան հրուշակեղենի գործարան
Կրուպսկայայի անվան հրուշակեղենի գործարան, հրուշակեղենի արտադրության խոշոր ձեռնարկություն, գտնվում է Սանկտ Պետերբուրգի Վլադիմիրի շրջանում։
Ձեռնարկությունը գործարկվել է 1938 թվականին, 1992 թվականին բաժնետիրացվել է, 2006-2014 թվականներին պատկանել է նորվեգական Orkla ընկերությանը։ 2015 թվականից գործարանը պատկանել է «Սլավյանկա» ընկերությանը», 2012-2017 թվականներին փուլ առ փուլ դուրս է բերվել շահագործումից, արտադրական մասնաշենքերը քանդվել են, արտադրական գծերը դուրս են բերվել, իսկ տարածքը հանձնվել է բնակելի կառուցապատման։ Ապրանքանշաններն օգտագործվում են «Սլավյանկայի» այլ ձեռնարկությունների կողմից (որոնցից մեկը, որը գտնվում է Ռազբեգաևո գյուղում, անվանվել է «Կրուպսկայա գործարան»).
Պատմություն
Գործարանը հիմնադրվել է Լենինգրադում 1938 թվականին ԽՍՀՄ սննդի արդյունաբերության ժողովրդական կոմիսարիատի կարգադրության համաձայն՝ խոհանոցային գործարանի հիման վրա, մասնագիտացած է շոկոլադի արտադրության մեջ և կոչվել է Նադեժդա Կրուպսկայաի անունով։
Հայրենական մեծ պատերազմի ժամանակ գործարանը հիմնականում աշխատում էր ռազմաճակատի համար և չէր դադարում մեկ օր աշխատել՝ արտադրելով հրուշակեղենի արտադրանք՝ օգտագործելով տարբեր փոխարինիչներ։ 1943 թվականին արտադրվել է 3 տոննա «Արջուկը Հյուսիսում» քաղցրավենիք ։ (1997 թվականից ի վեր, այս ապրանքանիշը պաշտոնապես դարձել է գործարանի սեփական ապրանքային նշանը)։
Շենքի ոչ մի աշխատող չի մահացել շրջափակման ժամանակ։